अग्रीमेंट के मुताबिक, IDFC बैंक कैपिटल फर्स्ट के प्रति 10 शेयरों के लिए 139 शेयर जारी करेगा. जिन लोगों को ये शेयर मिलेंगे उनमें 23 मौजूदा सहयोगी, 3 पूर्व सहयोगी, वैद्यनाथन के दो भाई और एक बहन, ससुर, पत्नी के मामा, पत्नी के तीन कजिन, 2 ड्राइवर और तीन नौकर शामिल हैं. कैपिटल फर्स्ट के मुताबिक, 478.60 रुपये प्रति शेयर के हिसाब से इन शेयरों की कुल कीमत 20.53 करोड़ रुपये है. सबसे अधिक 26,000 शेयर वैद्यनाथन के भाई सत्यमूर्ति वेंबू को मिलेंगे. बता दें, वैद्यनाथन ने 2008 में 29 करोड़ रुपये घाटे में रही कंपनी कैपिटल फर्स्ट को अपनी मेहनत और लगन से नई ऊंचाईयों पर पहुंचाया और 2018 में कंपनी ने 327 करोड़ रुपये का मुनाफा कमाया है.